অবিচল আস্থা ও আধুুনিক সেবা প্রদানের লক্ষ্য নিয়ে যাত্রা শুরু করা সপ্তক গৃহায়ন লিমিটেড পূর্ণ করলো গৌরবোজ্জ্বল ২০ বছর। এ উপলক্ষ্যে রাজধানীর সেনা মালঞ্চে সপ্তক গৃহায়নের নতুন লোগোর মোড়ক উন্মোচন করেন প্রধানমন্ত্রীর উপদেষ্টা এইচ টি ইমাম। এসময় উপস্থিত ছিলেন স্থাপত্য অধিদপ্তরের প্রধান প্রকৌশলী কাজী গোলাম নাসির, সপ্তক গৃহায়নের লিমিটেডের ব্যবস্থাপনা পরিচালক এম মশিউর রহমান ও পরিচালক মো. জোবেদ আলী সহ গণ্যমান্য ব্যক্তিবর্গ। এইচ টি ইমাম বলেন, ব্যবসার সাফল্যের মূলেই থাকে গ্রাহকের আস্থা ও প্রতিষ্ঠানের কমিটমেন্ট। সপ্তক এ দুটি ক্ষেত্রেই সফল হয়েছে বলেই পূর্ণ করতে পেরেছে বিশটি বছর। আবাসনকে সত্যিকার অর্থেই শিল্পে পরিণত করার লক্ষ্যে ইতিমধ্যে নানামেয়াদী পরিকল্পনা গ্রহন করেছে সরকার। সপ্তক গৃহায়নের লিমিটেডের ব্যবস্থাপনা পরিচালক এম মশিউর রহমান বলেন, গ্রাহকের ভালবাসা ও আস্থা অর্জনই আমাদের সাফল্যের মূল চালিকাশক্তি। নির্ধারিত সময়ের মাঝে ক্রেতাকে তাঁর প্রাপ্য বুঝিয়ে দেয়াই সপ্তক গৃহায়ণের সবচেয়ে বড় পাওয়া। পরে এক মনোঙ্গ সাংস্কৃতিক অনুষ্ঠানে সঙ্গীত পরিবেশন করেন দেশ বরেণ্য শিল্পী কনকচাঁপা ও সুবীরনন্দী ।